Beṅgała Osidental West Bengal 2011 El el ze un stato de ła India oriental. El se estende so el basin baso e so l delta de l Ganje-Bramaputra. El teritorio el ga 'na gran variasion de altitudine rivando da ła kosta a sud, e i 3600 m. de łe montañe a nord. Łe se distingue łe seventi unidà zeomorfołogege: tere alte himałaiane, conprendesto el Daržiłiṅ altopian osidental pianure e delta de el Ganje, conprendente łe alte pianure de el Terai e de el Doab, łe pianure de el Bengała setentrional, łe alte pianure de el Rar, łe pianure kostiere sabioze, el delta de el Ganje, łe Sundarban. Ła idrografia ła ze konplikada. A nord el pasa el Tista, ke el se buta int'el Jamuna in teritorio bengałeze. A el sentro el pasa diretamente el Ganje che traversa el stato int'el ponto pi' streto de el teritorio, da dove el se divide un efluente, el Bagirati-Hugli, ke traversa el resto de el stato da nord a sud, rankurando in drita łe akue de el Damodar. El ga klima monsonego, karaterizà da piove abondanti. Łe sità prinsipałi łe ze Kalkuta, Haora, Karagpur e Asansol. I se koltiva sereałi, iuta, kana da sukaro, tè e tabako; łe se desfruta anka łe foreste. I se ałeva bovini, ełefanti e baki da seda. I se estrae karbon e fero. Łe ge ze industrie ałimentari, tesiłi, siderurgege e de el semento.